حلوه 2013
ابوذيات حلوه
الحب بحجر سجيــــــــل ...... رجماي
ودمع لجفن فوك الوجن ...... رجماي
حبيبي لو طلب فد يوم ...... رجماي ( رقماي )
نطيتة الرقم والهاتف سوية
اتركني يل ورة حدود الوطن ..عديت
وانا بصبري صبر ايوب ..عديت
اذا انت نجوم الليل ..عديت
انا نجوم الظهر طلعن علية
سحلني سحل دهري ..من رداني
وبعدك عني ولك ...مرداني
مرة بعيد عني ..ومرة داني
وبطرف عينك تحن علية
يادنيا على هموم البية ..حسي
وعن هامتي طبع الغدر ..حسي
ومن همي راح اصيح بعالي ..حسي
مضلوم وحبيبي الغدر بية
كضه مخزن عتاتي طلقه طلقه
والشخص المايعجبك طلقه طلقه
لسانك لاتحبسه اطلقه طلقه
احجي شماردت زينه ورديه
مسودن وارسم بجدمك وخط فاك
وسبحانه الرسم جفنك وخط فاك
لصيرن مجرم بحبك واخطفاك
واخبصهه عليك الداخليه
اريد الزم ارموشك وكحلك
خافن ترمش لغيري وكح لك
دايخ بالخصر داير وكحلك
خصر تفصال تتكلب علية
تعال اسمع ون النايات وون عود
يخويه امشي نرد للوطن ونعود
اذا باجر متت بالغربه ون عود
وتظل ابعيد عن ارض الوطيه
بسك لا تضل تشكي بهاماك
وتلوم العين وتعضعض بهاماك
اخذ طبع النخل وارفع بهاماك
واذا بالطين عركك هاي هية